SVI ปิดซิลลิ่ง! โบรกเล็งอัพเป้า หลังโชว์กำไรปี 64 โตเกินคาดทะลุ 1.4 พันลบ.
SVI ปิดซิลลิ่ง! โบรกฯเล็งปรับราคาเป้าหมายใหม่ หลังกำไรปี 64 เติบโตเกินกว่าคาด กวาดกำไร 1.4 พันลบ. 
SVI ปิดซิลลิ่ง! โบรกฯเล็งปรับราคาเป้าหมายใหม่ หลังกำไรปี 64 เติบโตเกินกว่าคาด กวาดกำไร 1.4 พันลบ.
18 ก.พ. 2565

ผู้สื่อข่าวรายงานว่า บริษัท เอสวีไอ จำกัด (มหาชน) หรือ SVI ปิดตลาดวันนี้ที่ระดับ 9.35 บาท บวก 2.15 บาท หรือ 29.86% สูงสุดที่ระดับ 9.35 บาท ต่ำสุดที่ระดับ 8.20 บาท ด้วยมูลค่าการซื้อขาย 823.60 ล้านบาท
 
บล.เคจีไอ ระบุในบทวิเคราะห์ว่า กำไรสุทธิของ SVI ในไตรมาส 4/64 อยู่ที่ 574 ล้านบาท โต 463% จากปีก่อน, โต 10% จากไตรมาสก่อน) ดีกว่าประมาณการของฝ่ายอย่างมากถึง 95% และดีกว่า Bloomberg consensus ถึง 88% แต่หากไม่รวมรายการพิเศษ กำไรจากธุรกิจหลักในไตรมาส 4/64 จะอยู่ที่ 553 ล้านบาท (โต 412% จากปีก่อน, โต 10% จากไตรมาสก่อน) ซึ่งยังดีกว่าประมาณการของฝ่ายถึง 88% เนื่องจากยอดขาย (ในสกุลดอลลาร์ฯ) สูงกว่าที่คาดไว้ 25% ขณะที่อัตรากำไรขั้นต้นที่กว่าที่คาดไว้ 0.8ppts ส่งผลให้กำไรจากธุรกิจหลักในปี 64 อยู่ที่ 1.3 พันล้านบาท (โต 156% จากปีก่อน) ดีกว่าประมาณการของฝ่าย 25%
ขณะที่ยอดขายของ SVI ในไตรมาส 4/64 อยู่ที่ 5.7 พันล้านบาท (เพิ่มขึ้น 54% จากปีก่อน, โต 29% จากไตรมาสก่อน) ส่งผลให้ยอดขายทั้งปี 64 ทำสถิติสูงสุดใหม่ที่ 1.74 หมื่นล้านบาท (โต 14% จากปีก่อน) แต่หากไม่รวมผลจากอัตราแลกเปลี่ยน ยอดขายในไตรมาส 4/64 จะอยู่ที่ 172 ล้านดอลลาร์ฯ (โต 44% จากปีก่อน, โต 28% จากไตรมาสก่อน) สูงกว่าประมาณการของฝ่าย 25% ทำให้ยอดขายทั้งปี 64 อยู่ที่ 544 ล้านดอลลาร์ (เติบโต 11% จากปีก่อน) ทั้งนี้ยอดขายที่แข็งแกร่งมีสาเหตุสำคัญมาจากกลุ่ม industrial control และ ommunication&amp;Networiking
นอกจากนี้ อัตรากำไรขั้นต้นไตรมาสใน 4/64 อยู่ที่ 12.5% (เพิ่มขึ้น 4.4ppts จากปีก่อน, ลดลง 2.6ppts จากไตรมาสก่อน) ดีกว่าประมาณการของฝ่ายที่ 11.8% ทำให้อัตรากำไรขั้นต้นในปี 64 อยู่ที่ 11.3% (โต 2.9ppts จากปีก่อน) ต่ำกว่าสมมติฐานปี 64 ของฝ่ายที่ 11.5% เล็กน้อย
โดยอัตรากำไรขั้นต้นที่ดีกว่าคาดเป็นเพราะเงินบาทอ่อนค่าลง การประหยัดต่อขนาดจากยอดขายที่เพิ่มขึ้น และมีการปรับราคาขายกับลูกค้าโดยมีผลย้อนหลังจากการที่ต้นทุนวัตถุดิบแพงขึ้น
ขณะที่คณะกรรมการของ SVI อนุมัติให้จ่ายเงินปันผลสำหรับผลการดำเนินงานในปี 64 ที่ 0.23 บาท/หุ้น กำหนดขึ้น XD วันที่ 5 พ.ค.65 และกำหนดจ่ายเงินปันผลวันที่ 17 พ.ค.65 คิดเป็นอัตราผลตอบแทนจากเงินปันผลที่ 3.2% พร้อมแนะนำถือ SVI โดยประเมินราคาเป้าหมายสิ้นปี 65 ที่ 8.50 บาท อิงจาก PER ที่ 15.0 เท่า
ด้าน บล.บัวหลวง ระบุในบทวิเคราะห์ ว่า SVI รายงานกำไรสุทธิไตรมาส 4/64 ที่ 575 ล้านบาท เติบโต 463% จากปีก่อน และ 11% จากไตรมาสก่อนหากไม่รวมกำไรจากอัตราแลกเปลี่ยน กำไรหลักจะอยู่ที่ 554 ล้านบาท เติบโต 412% จากปีก่อน และ 11% จากไตรมาสก่อน ซึ่งสูงกว่าที่เราคาดที่ 294 ล้านบาท และที่ตลาดคาด 305 ล้านบาท จากอัตรากำไรขั้นต้นและค่าใช้จ่ายในการขายและบริหารที่ดีกว่าคาด
ทั้งนี้ คาดการณ์กำไรไตรมาส 1/65 ยังคงเติบโตต่อเนื่องเมื่อเทียบกับช่วงเดียวกันของปีก่อน จากอุปสงค์ที่ยังคงแข็งแกร่ง แต่ลดลงจากไตรมาสก่อน จากผลประโยชน์ด้านอัตรากำไรขั้นต้นที่สูงผิดปกติเริ่มลดลง โดยปรับประมาณการกำไรหลักปี 65 ขึ้น 11% มาที่ 1.2 พันล้านบาท (ลดลง 13% จากปีก่อน) ยังคงคำแนะนำ “ซื้อ” ราคาเป้าหมายอยู่ระหว่างการทบทวน